Maataloustuotteiden ja elintarvikkeiden laatujärjestelmistä annetun Euroopan parlamentin ja neuvoston asetuksen (EU) N:o 1151/2012 50 artiklan 2 kohdan a alakohdan mukainen muun kuin vähäisen muutoksen hyväksymistä koskevan hakemuksen julkaiseminen

(2019/C 434/10)

Tämä julkaiseminen antaa oikeuden vastustaa muutoshakemusta Euroopan parlamentin ja neuvoston asetuksen (EU) N:o 1151/2012 (1) 51 artiklassa tarkoitetulla tavalla kolmen kuukauden kuluessa tästä julkaisemisesta.

SUOJATUN ALKUPERÄNIMITYKSEN TAI SUOJATUN MAANTIETEELLISEN MERKINNÄN TUOTE-ERITELMÄN MUUN KUIN VÄHÄISEN MUUTOKSEN HYVÄKSYMISTÄ KOSKEVA HAKEMUS

Asetuksen (EU) N:o 1151/2012 53 artiklan 2 kohdan ensimmäisen alakohdan mukainen muutoksen hyväksymistä koskeva hakemus

”Patata de Galicia” / ”Pataca de Galicia”

EU-nro: PGI-ES-02300 – 10.3.2017

SAN ( ) SMM (X)

1. Hakijaryhmä ja oikeutettu etu

Suojatun maantieteellisen merkinnän ”Patata de Galicia” sääntelyneuvosto

Osoite: Finca devesa, s/n, 32630 Xinzo de Limia, Ourense

Sähköpostiosoite: patacadegalicia@patacadegalicia.es

Puhelin: +34 988 462 650

Hakijaryhmällä on oikeus hakea tuote-eritelmän muutosta, sillä se on suojatun maantieteellisen merkinnän hallinnoinnista vastaava elin suojattua maantieteellistä merkintää ”Patata de Galicia” ja sen sääntelyneuvostoa koskevan asetuksen 3 §:n nojalla sekä Galician elintarvikkeiden laadun edistämisestä ja suojelemisesta 18 päivänä helmikuuta 2005 annetun lain nro 2/2005 12 §:n nojalla. Ryhmään kuuluvat kaikki maantieteellisellä merkinnällä suojatun tuotteen tuottajat ja pakkaajat.

2. Jäsenvaltio tai kolmas maa

Espanja

3. Eritelmän kohta, jota / kohdat, joita muutos koskee

☐ Tuotteen nimi

☒ Tuotteen kuvaus

☒ Maantieteellinen alue

☒ Alkuperätodisteet

☒ Tuotantomenetelmä

☒ Yhteys maantieteelliseen alkuperään

☒ Merkinnät

☐ Muu (täsmennettävä)

4. Muutoksen/muutosten tyyppi

☒ Rekisteröidyn SAN:n tai SMM:n tuote-eritelmän muutos, jota ei voida pitää vähäisenä asetuksen (EU) N:o 1151/2012 53 artiklan 2 kohdan kolmannen alakohdan mukaisesti.

☐ Rekisteröidyn SAN:n tai SMM:n, jonka yhtenäistä asiakirjaa (tai vastaavaa) ei ole julkaistu, tuote-eritelmän muutos, jota ei voida pitää vähäisenä asetuksen (EU) N:o 1151/2012 53 artiklan 2 kohdan kolmannen alakohdan mukaisesti.

5. Muutokset

Tärkeimmät muutokset, joita tuote-eritelmään ehdotetaan, koskevat kahden uuden perunalajikkeen sisällyttämistä eritelmään ja maantieteellisen alueen laajentamista. Ensimmäinen muutos koskee kohtaa ”Tuotteen kuvaus”, johon on lisättävä uusien lajikkeiden hehtaarikohtaiset enimmäistuotokset, ja kohtaa ”Tuotantomenetelmä”, johon on tehtävä muodollinen muutos. Näiden kahden muutoksen takia myös alkuperätodisteita ja yhteyttä maantieteelliseen alkuperään koskeviin kohtiin on tehtävä vähäisiä muodollisia muutoksia.

Lisäksi Kennebec-lajikkeen hehtaarikohtaista enimmäistuotosta nostetaan. Kyseinen lajike on tähän saakka ollut ainoa SMM-eritelmään sisältyvä lajike.

Edellisten muutosten ohella muutetaan suositukseksi vaatimus istuttaa peruna kaikki tarkoituksenmukaiset edellytykset täyttävään maaperään.

Myös merkintöjä koskevaa kohtaa muutetaan siten, että siihen lisätään suojatun maantieteellisen merkinnän tunnus, jota on käytetty rekisteröinnistä lähtien ja jo ennenkin sitä, silloin kun tuote oli suojeltu yksinomaan Espanjan tasolla. Samalla voidaan säännellä mahdollisuutta käyttää maantieteellisen merkinnän nimeä tuotteissa, jotka on valmistettu Patata de Galicia -perunoista.

5.1 Muutosten perustelu

a) Agria-lajikkeen sisällyttäminen eritelmään

Tätä lajiketta on jo usean kymmenen vuoden ajan viljelty Galiciassa, erityisesti tärkeimmällä tuotantoalueella eli kunnassa nimeltä A Limia. Lajiketta ei mainittu tämän suojatun maantieteellisen merkinnän ensimmäisessä tuote-eritelmässä, koska tuohon aikaan lajike oli suojattu, mutta se ei ole sitä enää.

Galician maaperän ja ilmaston piirteet antavat Agria-lajikkeelle aistinvaraiset ominaisuudet, jotka eroavat saman lajikkeen muilla tuotantoalueilla viljellyistä perunoista. Tämän todistavat useat sokkona tehdyt maistelukokeet, joihin on osallistunut aistinvaraisen analyysin asiantuntijoita. Eri alueilta peräisin olevat perunat on näitä maistelukokeita varten valmistettu kolmella eri tavalla: vedessä keitettyinä, ranskalaisina perunoina ja perunalastuina. Kaikissa maisteluissa Galiciassa kasvatettu Agria-lajike sai vertailussa erittäin suotuisan arvion ja korkeat arvosanat, varsinkin jos perunat olivat ranskalaisten perunoiden ja erityisesti perunalastujen muodossa, minkä takia lajike on tällä alalla erittäin kysytty.

Lajikkeen kuiva-ainepitoisuus on noin 21 prosenttia, ja lajikkeen pelkistetyn sokerin pitoisuus on aina alittanut pitoisuudelle suojatussa maantieteellisessä merkinnässä asetetun rajan.

Samoin kuin Kennebec-lajikkeelle, Agria-lajikkeelle on ominaista ohut ja sileä kuori, ja peruna on erittäin matalasilmäinen, minkä takia se on kaupallisiin tarkoituksiin erittäin kysyttyä.

Paitsi että Agria-lajikkeen hehtaarituotos on korkeampi kuin Kennebec-lajikkeella, Agrian maataloustuotannollisista ominaisuuksista on syytä tuoda esiin myös, että lajike on vastustuskykyinen peruna-ankeroiselle (Globodera rostochiensis). Tämä on tärkeää, koska ”Patata de Galician” tärkeimmällä tuotantoalueella, edellä mainitussa A Limian kunnassa, useat viljelylohkot ovat tämän loisen saastuttamia ja Kennebec-lajike on sille suhteellisen altis. Agria-lajikkeen sisällyttäminen eritelmään merkitsee myös käsittelykustannusten pienenemistä ja ympäristön huomioon ottamista nykyistä paremmin, koska lajikkeen ansiosta voidaan huomattavasti vähentää tämän kasvintuhoojan torjuntatoimia tai jopa lopettaa ne kokonaan.

b) Fina de Carballo -lajikkeen sisällyttäminen eritelmään

Fina de Carballo on Galician alkuperäislajike, ja sitä viljellään pääasiassa Bergantiñosin kunnassa, joka on eräs perinteisimmistä perunanviljelyalueista Galiciassa. Samoin kuin Kennebec- ja Agria-lajikkeilla, sen kuori on sileä ja ohut. Näistä lajikkeista poiketen Fina de Carballo -lajike on syväsilmäinen, mikä rajoittaa sen kaupallista houkuttavuutta ja sitä kautta sen tuotantoa.

Kyseessä on kuitenkin Kennebecin tapaan lajike, jonka malto on valkoinen ja jolla on erinomaiset aistinvaraiset ominaisuudet erityisesti kypsennettynä, kuten sen arviointia varten tehdyt vertailevat maistelutestit osoittavat. Koska kyseessä on alkuperäislajike ja kasvien geeniperimää on tarpeen lujittaa, on suositeltavaa sisällyttää tämä lajike suojatun maantieteellisen merkinnän ”Patata de Galicia” piiriin.

c) Maantieteellisen alueen laajentaminen

Suojatun maantieteellisen merkinnän ”Patata de Galicia” tuote-eritelmässä mainitaan tuotannon neljä seutukuntaa, jotka kattavat useita kuntia kolmessa Galician neljästä maakunnasta.

Ensimmäisessä tuote-eritelmässä oli mainittu vain ne kunnat, joissa kaupallinen viljely oli merkittävintä, ja Galician muu alue oli jätetty maantieteellisen alueen ulkopuolelle.

Perunan viljely jakautuu Galiciassa kuitenkin suhteellisen tasaisesti itsehallintoalueen kaikkiin neljään maakuntaan. Virallisten tilastojen mukaan viljelyalat olivat vuonna 2014 seuraavat: 6 016 ha (A Coruña), 4 201 ha (Lugo), 6 883 ha (Ourense) ja 3 158 ha (Pontevedra).

Galiciassa suuri osa perunatuotannosta on tarkoitettu omaan kulutukseen tai myydään suoraan tuottajalta kuluttajalle, mikä selittää myös sen, että ainoastaan jotkin alueen osat on sisällytetty suojatun maantieteelliseen merkinnän piiriin kuuluvaan alueeseen.

Voimassa olevassa tuote-eritelmässä esitetyt maaperän ja ilmaston ominaisuudet ovat kuitenkin suurin piirtein samat kaikissa Galician kunnissa. On huomattava, että voimassa olevassa tuote-eritelmässä mainitut seutukunnat jakautuvat koko Galician alueelle. Edellä tarkoitettuja ominaisuuksia ovat kostea ilmasto, jossa sademäärä on vähintään noin 1 000–1 500 millimetriä tai jopa enemmän, kesän lopulle ajoittuva kuiva jakso ja leudot lämpötilat kasvukaudella. Maaperä on soraa ja hiekkaa, joiden pH on hapan (5–6,5). Tällaiset ominaisuudet vallitsevat koko Galiciassa. Kuten edellä todettiin, perunaa viljellään Galiciassa koko itsehallintoalueen alueella, lukuun ottamatta korkeita vuoristoseutuja, joilla viljely on hankalaa, koska rinnemaita on vaikeaa muokata maatalouskoneilla.

d) Kennebec-lajikkeen hehtaarituotoksen kasvu

Kennebec-lajikkeen hehtaarituotos on viime vuosina kasvanut sitä mukaa kuin Galician maanviljelijöiden toiminta on ammatillistunut. Nykyisin lähes kaikki tuottajat käyttävät sertifioituja siemenperunoita, joiden avulla saadaan runsaampia ja parempilaatuisia satoja kuin käyttämällä omasta sadosta saatuja siemeniä. Käytäntö on jo usean vuoden ajan yleistynyt. Myös järjestelmälliset viljavuustutkimukset ovat yleistyneet, ja lannoitus on alettu perustaa näiden tutkimusten tuloksiin, jolloin saadaan myös runsaampia satoja.

Siitä syystä Kennebec-lajikkeen enimmäistuotosta on tarpeen lisätä lähes 15 prosenttia hehtaaria kohden, jolloin enimmäistuotokseksi saadaan 25 000 kg/ha kastelemattomilla ja 40 000 kg/ha kastelluilla viljelmillä. Määrät vastaavat Fina de Carballo -lajikkeelle vahvistettuja enimmäistuotoksia. Agria-lajikkeelle vahvistetaan kuitenkin hieman suurempi enimmäistuotos (30 000 kg/ha kastelemattomilla ja 50 000 kg/ha kastelluilla viljelmillä), koska lajike on tuottoisampi.

e) Suositus istuttaa peruna kaikki tarkoituksenmukaiset edellytykset täyttävään maaperään

Tämäkin muutos liittyy siihen, että alan ammatillisuus on lisääntynyt. Maatiloista vastaavat henkilöt tuntevat hyvin ongelmat, joita voi aiheutua, jos peruna istutetaan sille sopimattomaan maaperään, ja he tuntevat myös keinot ongelman korjaamiseen. Tuntuu siis turhalta vaatia istutusta sopivaan maaperään, sitä koskeva suositus riittää.

f) Suojatun maantieteellisen merkinnän tunnuksen lisääminen

Voimassa olevan tuote-eritelmän mukaisesti maantieteellisellä merkinnällä ”Patata de Galicia” suojatun perunan merkinnöissä on oltava kyseisen suojatun maantieteellisen merkinnän tunnus. Pakkauksessa on oltava myös numeroitu takaetiketti, jossa on tunnus. Tunnusta ei kuitenkaan ole kuvattu tuote-eritelmässä, vaikka sitä oli käytetty jo ennen maantieteellisen merkinnän EU-rekisteröintiä, kun tuotteella oli Euroopan yhteisön sääntelyä edeltäneen Espanjan sääntelyn mukainen suoja.

Vaikuttaa hyödylliseltä kuvata tunnus tuote-eritelmässä, mikä helpottaa toimivaltaisten viranomaisten suorittamaa valvontaa, kuluttajien tiedonsaantia ja erityisesti tuotteen suojelua ja valvontaa Galician itsehallintoalueen ulkopuolella.

g) Maantieteellisen merkinnän käytön sääntely tuotteissa, jotka on valmistettu käyttämällä ”Patata de Galiciaa” ainesosana

Vahvistetaan säännöt, joiden nojalla merkintää ”Elaborado con IGP Patata de Galicia” on mahdollista käyttää tuotteissa, joiden raaka-aine on SMM ”Patata de Galicia”, suojatun alkuperänimityksen (SAN) tai suojatun maantieteellisen merkinnän (SMM) saaneita tuotteita ainesosina sisältävien elintarvikkeiden merkinnöistä annettujen Euroopan komission suuntaviivojen (2010/C 341/03) mukaisesti.

5.2 Tuote-eritelmän ja yhtenäisen asiakirjan kohdat, joita muutokset koskevat

a) Tuotteen kuvaus

Tuote-eritelmän tekstiä muutetaan uusien lajikkeiden lisäämiseksi.

Korvataan seuraava teksti:

”Maantieteellisellä merkinnällä (SMM) ”Pataca de Galicia” tai ”Patata de Galicia” suojattu tuote määritellään Solanum tuberosum L. -lajiin kuuluvan Kennebec-viljelylajikkeen juurimukulaksi, joka on tarkoitettu elintarvikkeeksi.”

seuraavasti:

”Maantieteellisellä merkinnällä (SMM) ”Pataca de Galicia” tai ”Patata de Galicia” suojattu tuote määritellään Solanum tuberosum L. -lajiin kuuluvien viljelylajikkeiden Kennebec, Agria ja Fina de Carballo juurimukuloiksi, jotka on tarkoitettu elintarvikkeiksi.”

ja korvataan teksti:

”Maantieteellisellä merkinnällä ”Patata de Galicia” suojattujen, Kennebec-lajikkeeseen kuuluvien ruokaperunoiden ominaispiirteet ovat seuraavat:

— mukulan muoto: pyöreä tai soikea

— hyvin matalasilmäinen

— kuori: sileä ja ohut

— kuoren väri: kirkkaankeltainen

— mallon väri: valkoinen

— koostumus: kova koskettaessa, kermainen kypsennettynä ja kiinteä syötäessä

— käyttölaatu: erinomainen perunan kuiva-ainepitoisuuden sekä kypsennetyn perunan värin, aromin ja maun ansiosta.”

seuraavasti:

”Käytetystä lajikkeesta riippumatta maantieteellisellä merkinnällä suojatulla perunalla on sileä ja ohut kuori. Perunan koostumus on kosketettaessa kova ja kypsennettynä kermainen, syötäessä hyvin kiinteä. Se on laadultaan erinomainen elintarvike, josta on pantava merkille erityisesti sen kuiva-ainepitoisuus sekä kypsennetyn perunan väri, aromi ja maku. Perunoiden ulkomuoto ja väri vaihtelevat viljelylajikkeen mukaan, kuten seuraavassa taulukossa esitetään: Kennebec Agria Fina de Carballo Muoto pyöreä tai soikea pitkulaisen soikea pyöreähkö Silmät erittäin matalat erittäin matalat syvät Kuoren väri kirkkaankeltainen keltainen kirkkaankeltainen Mallon väri valkoinen keltainen valkoinen ”

Yhtenäisen asiakirjan 3.2 kohtaan tehdään vastaavat muutokset.

b) Maantieteellinen alue

Tuote-eritelmän tätä kohtaa muutetaan siten, että korvataan teksti:

”Maantieteellisellä merkinnällä suojatun tuotteen tuotanto- ja pakkausalue kattaa seuraavat neljä Galician itsehallintoalueen seutukuntaa:

— Bergantiñosin seutukunta (A Coruña), johon kuuluvat seuraavat kunnat: Carballo, Coristanco, A Laracha, Malpica ja Ponteceso

— A Terra Chá-A Mariñan seutukunta (Lugo), johon kuuluvat seuraavat kunnat kokonaisuudessaan: Abadín, Alfoz, Barreiros, Cospeito, Foz, Lourenzá, Mondoñedo, Ribadeo, Trabada, O Valadouro, Vilalba ja Xermade

— Lemosin seutukunta (Lugo), johon kuuluvat seuraavat kunnat: Monforte de Lemos, Pantón ja O Saviñao

— A Limian seutukunta (Ourense), johon kuuluvat seuraavat kunnat kokonaisuudessaan: Baltar, Os Blancos, Calvos de Randín, Castrelo do val, Cualedro, Laza, Monterrei, Oímbra, Porqueira, Rairíz de Veiga, Sandiás, Sarreaus, Trasmiras, Verín, Vilar de Santos, Xinzo de Limia. Lisäksi siihen kuuluvat Allarízin kunnan alueella olevat Coedon ja Torneirosin piirikunnat, Vilar de Barrion kunnan alueella olevat Bóvedan, Padredan, Seirón ja Vilar de Barrion piirikunnat sekä Xungqueria de Ambían kunnan alueella olevat A Abeledan, Babadela a Pintan, A Grañan ja Sobradelon piirikunnat.

Viljelypinta-ala on 500–1 000 hehtaaria vuodessa.”

seuraavasti:

”Maantieteellisellä merkinnällä suojatun tuotteen tuotanto- ja pakkausalue vastaa Galician itsehallintoaluetta. Markkinoille tarkoitettu kyseisten lajikkeiden viljelyala arvioidaan noin 1 350 hehtaariksi.”

Myös yhtenäisen asiakirjan 4 kohtaa muutetaan. Korvataan seuraava teksti:

”Maantieteellinen alue kattaa seuraavat neljä Galician itsehallintoalueen seutukuntaa: Bergantiños, Terra Chá-A Mariña, Lemos ja A Limia.”

seuraavasti:

”Maantieteellisellä merkinnällä suojatun tuotteen tuotanto- ja pakkausalue vastaa Galician itsehallintoaluetta.”

c) Alkuperätodisteet

Tuote-eritelmän tähän kohtaan tehdään vähäisiä muodollisia muutoksia, jotka johtuvat uusien lajikkeiden lisäämisestä ja alueen laajentamisesta.

Korvataan teksti:

”Maantieteellisellä merkinnällä (SMM) ”Pataca de Galicia” tai ”Patata de Galicia” suojattujen perunoiden tuottamiseen voidaan käyttää ainoastaan Kennebec-lajikkeeseen kuuluvia ruokaperunoita, jotka on viljelty tuotantoa varten määritetyissä seutukunnissa sijaitsevilla ja sääntelyneuvoston rekisteriin kirjatuilla asianmukaisilla (terveillä ja tautivapailla) viljelylohkoilla. Maantieteellisellä merkinnällä (SMM) ”Pataca de Galicia” tai ”Patata de Galicia” suojattua tuotetta voivat samaten pakata ainoastaan varastot ja pakkauslaitokset, jotka sijaitsevat näissä seutukunnissa ja jotka on kirjattu sääntelyneuvoston vastaavaan rekisteriin. Koska varastointi ja pakkaaminen tapahtuvat määritetyissä seutukunnissa, tuotannon ominaispiirteet säilyvät ja tuotantolaitokset voidaan säilyttää perinteisesti parhainta laatua tuottavilla alueilla. Tällöin myös valvontaelinten toiminta on tuloksellisempaa ja tehokkaampaa. Toisaalta tarkoituksena on myös minimoida riski, että kuljetus (kolhujen lisääntyminen, sopimaton lämpötila yms.) ja epäsuotavat varastointiolot heikentävät lopputuotteen laatua. Sääntelyneuvosto, joka noudattaa tuotteiden sertifiointielimiin standardin EN-45011 mukaisesti sovellettavia yleisiä kriteerejä, takaa tuotteen jäljitettävyyden käyttämällä tarkastusohjelmaa, jossa tuotantoa varten istutetut viljelylohkot paikannetaan ja tarkastetaan vuotuisen istutusilmoituksen perusteella, sekä laadunvalvonta- ja -parannusohjelmaa, joka kattaa suojatun tuotteen varastoinnin, käsittelyn, pakkaamisen ja merkinnät.”

seuraavasti:

”Maantieteellisellä merkinnällä (SMM) ”Pataca de Galicia” tai ”Patata de Galicia” suojattujen perunoiden tuottamiseen voidaan käyttää ainoastaan Kennebec-, Agria- ja Fina de Carballo -lajikkeisiin kuuluvia ruokaperunoita, jotka on viljelty määritetyllä tuotantoalueella sijaitsevilla ja sääntelyneuvoston rekisteriin kirjatuilla asianmukaisilla (terveillä ja tautivapailla) viljelylohkoilla. Maantieteellisellä merkinnällä (SMM) ”Pataca de Galicia” tai ”Patata de Galicia” suojattua tuotetta voivat samaten pakata ainoastaan varastot ja pakkauslaitokset, jotka sijaitsevat tuotantoalueella ja jotka on kirjattu sääntelyneuvoston vastaavaan rekisteriin. Koska varastointi ja pakkaaminen tapahtuvat asianomaisella yksilöidyllä alueella, tuotannon ominaispiirteet säilyvät ja tuotantolaitokset voidaan säilyttää perinteisesti parhainta laatua tuottavilla alueilla. Tällöin myös valvontaelinten toiminta on tuloksellisempaa ja tehokkaampaa. Toisaalta tarkoituksena on myös minimoida riski, että kuljetus (kolhujen lisääntyminen, sopimaton lämpötila yms.) ja epäsuotavat varastointiolot heikentävät lopputuotteen laatua. Sääntelyneuvosto, joka noudattaa tuotteiden sertifiointielimiin standardin ISO/IEC 17065 mukaisesti sovellettavia yleisiä kriteerejä, takaa tuotteen jäljitettävyyden käyttämällä tarkastusohjelmaa, jossa tuotantoa varten istutetut viljelylohkot paikannetaan ja tarkastetaan vuotuisen istutusilmoituksen perusteella, sekä laadunvalvonta- ja -parannusohjelmaa, joka kattaa suojatun tuotteen varastoinnin, käsittelyn, pakkaamisen ja merkinnät.”

d) Tuotantomenetelmä

Myös tuote-eritelmän tähän kohtaan tehdään muodollinen muutos, joka liittyy siihen, että merkinnän piirin sisällytetään kaksi uutta lajiketta.

Korvataan seuraava kappale:

”Maantieteellisellä merkinnällä (SMM) ”Pataca de Galicia” tai ”Patata de Galicia” suojattujen perunoiden tuottamiseen voidaan käyttää ainoastaan Kennebec-lajikkeeseen kuuluvia ruokaperunoita, jotka on saatu sertifioiduista tai tilalla tuotetuista valvotusti käytetyistä siemenperunoista ja viljelty tuotantoa varten määritetyissä seutukunnissa sijaitsevilla ja sääntelyneuvoston rekisteriin kirjatuilla asianmukaisilla (terveillä ja tautivapailla) viljelylohkoilla.”

seuraavasti:

”Maantieteellisellä merkinnällä (SMM) ”Pataca de Galicia” tai ”Patata de Galicia” suojattujen perunoiden tuottamiseen voidaan käyttää ainoastaan Kennebec-, Agria- ja Fina de Carballo -lajikkeisiin kuuluvia ruokaperunoita, jotka on saatu sertifioiduista tai tilalla tuotetuista valvotusti käytetyistä siemenperunoista ja viljelty määritetyllä tuotantoalueella sijaitsevilla ja sääntelyneuvoston rekisteriin kirjatuilla asianmukaisilla (terveillä ja tautivapailla) viljelylohkoilla.”

Lisäksi tehdään asiaankuuluvat muutokset, jotka koskevat kunkin lajikkeen enimmäistuotoksia, siten että korvataan seuraava virke:

”Sääntelyneuvoston alaisuudessa markkinoille saatettava sallittu enimmäistuotanto on 22 000kg/ha kastelemattomilla ja 35 000 kg/ha kastelluilla viljelmillä.”

seuraavasti:

”Sääntelyneuvoston alaisuudessa markkinoille saatettava sallittu enimmäistuotanto on lajikkeilla Kennebec ja Fina de Carballo 25 000 kg/ha kastelemattomilla ja 40 000 kg/ha kastelluilla viljelmillä ja lajikkeella Agria 30 000 kg/ha kastelemattomilla ja 50 000 kg/ha kastelluilla viljelmillä.”

Myös maan muokkaukseen istutusta varten liittyvää vaatimusta muutetaan. Sen vuoksi korvataan seuraavat virkkeet:

”Peruna istutetaan kolmen–neljän vuoden viljelykierrossa kaikki tarkoituksenmukaiset edellytykset täyttävään maaperään käyttämällä sertifioituja siemenperunoita, jotka ovat alkaneet itää. On suositeltavaa, että kylmässä tilassa (3–4 °C) säilytetyt mukulat pidetään vähintään 20 päivän ajan 12–15 °C:n lämpötilassa.”

seuraavasti:

”Peruna suositellaan istutettavaksi kolmen–neljän vuoden viljelykierrossa kaikki tarkoituksenmukaiset edellytykset täyttävään maaperään käyttämällä sertifioituja siemenperunoita, jotka ovat alkaneet itää. On suositeltavaa, että kylmässä tilassa (3–4 °C) säilytetyt mukulat pidetään vähintään 20 päivän ajan 12–15 °C:n lämpötilassa.”

Lisäksi kappaletta, joka koskee mahdollisuutta käyttää tietyillä tuotantoalueilla (voimassa olevassa tuote-eritelmässä A Limian kunnassa) kohdennettua keinokastelua, muutetaan tekstin mukauttamiseksi uuteen maantieteelliseen alueeseen. Uudessa muotoilussa annetaan mahdollisuus kohdennettuun keinokasteluun kesällä kaikilla alueilla, joilla se on tarpeen (sisämaa-alueet, joilla on mannermaisempi ilmasto). Korvataan seuraava kappale:

”Galician maatiloilla perunaa viljellään perinteiseen tapaan eikä maita pääsääntöisesti kastella. Laadukkaan perunan tuotantoalueisiin kuuluvat myös A Limian alueen kunnat, joissa vallitsee niiden sijaintiin liittyvien ominaisuuksien takia selvästi mannermainen ilmasto. Alue sijaitsee sisämaassa Ourensen maakunnassa, jossa vuotuinen sademäärä on selvästi pienempi kuin Galiciassa keskimäärin ja jossa lämpötilat ovat keskellä vuotta eli kesä-, heinä- ja elokuussa selvästi korkeammat. Tässä seutukunnassa kastelu on välttämätöntä, jotta viljelmä pysyy kasvukauden loppuun asti erinomaisessa kunnossa.”

seuraavasti:

”Galician maatiloilla perunaa viljellään perinteiseen tapaan eikä maita pääsääntöisesti kastella. On kuitenkin alueita, joilla niiden sijainnin takia vallitsee selvästi mannermainen ilmasto. Niillä vuotuinen sademäärä on selvästi pienempi kuin Galiciassa keskimäärin ja lämpötilat ovat keskellä vuotta eli kesä-, heinä- ja elokuussa selvästi korkeammat. Näillä alueilla kastelu on välttämätöntä, jotta viljelmä pysyy kasvukauden loppuun asti erinomaisessa kunnossa.”

e) Yhteys maantieteelliseen alkuperään

Tähän kohtaan on tehtävä joitain muodollisia yksittäisiä muutoksia maantieteellisen alueen laajentamisen takia. Muutokset koskevat sekä tuote-eritelmää että yhtenäistä asiakirjaa.

Tuote-eritelmää muutetaan näin ollen seuraavasti:

Korvataan seuraava kappale:

”Tuote on Galician itsehallintoalueella perunaa tuottavissa seutukunnissa kulinaarisesti poikkeuksellisen laadukas ilmasto-olojen, maaperän ominaisuuksien ja huolella tehtyjen viljelytoimien ansiosta.”

seuraavasti:

”Tuote on yksilöidyllä alueella kulinaarisesti poikkeuksellisen laadukas ilmasto-olojen, maaperän ominaisuuksien ja huolella tehtyjen viljelytoimien ansiosta.”

Korvataan seuraava kappale:

”Sääolosuhteista on syytä korostaa, että seutukuntien runsaat sateet (1 000–1 500 mm/vuodessa) ja lauhkea ilmasto tuottavat perunanviljelylle optimaalisen kasvukauden ilman kastelun tarvetta, minkä ansiosta mukulat kasvavat tasaisesti.”

seuraavasti:

”Sääolosuhteista on syytä korostaa, että runsaat sateet (1 000–1 500 mm/vuodessa tai jopa enemmän) ja lauhkea ilmasto tuottavat perunalle optimaalisen kasvukauden, eikä kastelua tarvita – paitsi tietyillä seuduilla kesäisin käyttäen kohdennettua kastelua – minkä ansiosta mukulat kasvavat tasaisesti.”

Korvataan seuraava kappale:

”Lisäksi tuotantoalueiden maaperä on pääasiassa soraa tai hiekkaa, joiden pH on 5–6,5. Tällainen maaperä on ihanteellinen perunanviljelylle. Tällainen maaperä tekee mukulan kuoresta sileän ja yhtenäisen, ja mukulat saadaan maasta puhtaina (joten niitä ei tarvitse pestä). Lievästi hapan maaperä estää myös perunaruven (Streptomyces spp.) syntymisen. (Taudin vaivaamien mukuloiden kuori on epätasainen ja siinä on rupia, eivätkä mukulat sovi myyntiin ruman ulkomuotonsa takia.)”

seuraavasti:

”Lisäksi maaperä on pääasiassa soraa tai hiekkaa, joiden pH on 5–6,5. Tällainen maaperä on ihanteellinen perunanviljelylle, ja mukuloista kasvaa sileäkuorisia ja tasaisia, ja ne ovat nostaessa puhtaita (joten niitä ei tarvitse pestä). Lievästi hapan maaperä estää myös perunaruven (Streptomyces spp.) syntymisen. (Taudin vaivaamien mukuloiden kuori on epätasainen ja siinä on rupia, eivätkä mukulat sovi myyntiin ruman ulkomuotonsa takia.)”

Korvataan seuraava kappale:

”Tämä koskee neljää aluetta eli seutukuntaa, joissa on sallittua tuottaa sääntelyneuvoston sertifioimaa perunaa. Nämä seutukunnat sijaitsevat pääasiassa tasangoilla, joiden korkeus merenpinnasta on alhainen tai keskikorkea ja jotka ovat täydellisiä perunan viljelyyn.”

seuraavasti:

”Tämä koskee eri kuntia ja alueita, joilla perunaa Galiciassa pääasiassa viljellään. Nämä alueet sijaitsevat pääasiassa tasangoilla, joiden korkeus merenpinnasta on alhainen tai keskikorkea ja jotka ovat täydellisiä perunan viljelyyn.”

Yhtenäisen asiakirjan 5 kohtaan tehdään seuraavat muutokset:

Alueen erityisyyttä koskevassa kohdassa korvataan seuraava teksti:

”perunan tuotantoa harjoittavissa seutukunnissa sataa runsaasti, sillä niiden vuotuinen sademäärä on 1 000–1 500 mm. Kuiva kausi ajoittuu elo- ja syyskuuhun.”

seuraavasti:

”Sadanta: yksilöidyllä alueella sataa runsaasti, sillä sen vuotuinen sademäärä on 1 000–1 500 mm ja joillakin seuduilla toisinaan jopa enemmän. Kuiva kausi ajoittuu elo- ja syyskuuhun.”

Korvataan seuraava pinnanmuodostusta koskeva teksti:

”Nämä seutukunnat sijaitsevat pääasiassa tasangoilla alhaisessa korkeudessa tai keskikorkeilla seuduilla, jotka ovat täydellisiä perunan viljelyyn.”

seuraavasti:

”Galician itsehallintoalueelle jakautuneet eri tuotantoalueet sijaitsevat pääasiassa alavilla tai keskikorkeilla tasangoilla, jotka ovat täydellisiä perunan viljelyyn.”

Tuotteen erityisyyttä koskevassa kohdassa korvataan seuraava virke:

”– Kennebec-lajike soveltuu hyvin Galician maaperään, jossa tuotetaan erittäin matalasilmäisiä mukuloita, joiden kuori on sileä ja ohut ja malto kirkkaan valkoinen.”

seuraavasti:

”– Kennebec- ja Agria-lajikkeet soveltuvat hyvin Galician maaperään, ja mukulat ovat erittäin matalasilmäisiä, kuori on sileä ja ohut. Malto on Kennebec-lajikkeella kirkkaan valkoinen ja Agria-lajikkeella keltainen. Fina de Carballo on myös alkuperäislajike ja siis luontaisesti täysin sopeutunut ympäristöönsä. Se tuottaakin mukuloita, joiden kuori on ohut, vaikka silmät ovat syviä. Malto on valkoinen.”

Korvataan myös kohdassa ”Syy-seuraus-suhde, joka yhdistää maantieteellisen alueen seuraaviin: tuotteen erityislaatu, maine tai muut ominaisuudet” seuraava kappale:

”Maantieteellisen alueen sääolosuhteista todettakoon, että erityisesti seutukuntien runsaat sateet ja lauhkea ilmasto tuottavat perunanviljelylle optimaalisen kasvukauden ilman kastelun tarvetta, minkä ansiosta mukulat kasvavat tasaisesti.”

seuraavasti:

”Mukulat kasvavat tasaisesti, sillä maantieteellisen alueen sääolosuhteet, erityisesti runsaat sateet ja lauhkea ilmasto, saavat aikaan perunalle optimaalisen kasvukauden, eikä kastelua tarvita – paitsi tietyillä seuduilla kesäisin käyttäen kohdennettua kastelua.”

f) Merkinnät

Korvataan tuote-eritelmän ja yhtenäisen asiakirjan seuraava kappale:

”Kaikissa suojatun tuotteen pakkauksissa on oltava painettu merkki, joka täyttää pakkauksen etupuolesta kolmasosan ja jossa on suojatun maantieteellisen merkinnän tunnuskuvio sekä ilmaisu ”Pataca de Galicia”/”Patata de Galicia”.”

seuraavasti:

”Kaikissa suojatun tuotteen pakkauksissa on oltava merkintä ”Indicación geográfica protegida ’Patata de Galicia’ ou ”Pataca de Galicia””, jonka kirjasinkoko on kolmannes pakkauksen etupuolesta, sekä jäljempänä kuvattu SMM-tunnus.”

Kumpaankin asiakirjaan lisätään tekstin alapuolelle suojatun maantieteellisen merkinnän tunnus.

Lisäksi tuote-eritelmään lisätään seuraava teksti:

”Lisäksi kuhunkin pakkaukseen on selkeästi merkittävä sen sisältämä perunalajike. Mainintaa ”Elaborado con IGP Patata de Galicia” on mahdollista käyttää tuotteissa, joiden raaka-aine on SMM ”Patata de Galicia”, jos tuotteet ovat suojatun alkuperänimityksen (SAN) tai suojatun maantieteellisen merkinnän (SMM) saaneita tuotteita ainesosina sisältävien elintarvikkeiden merkinnöistä annettujen Euroopan komission suuntaviivojen (2010/C 341/03) mukaisia. Jotta maininnan käyttöä voitaisiin valvoa tehokkaasti, toimijoiden, jotka haluavat käyttää sitä, on ilmoittauduttava sääntelyneuvostolle asianmukaisen valvontajärjestelmän perustamista varten.

YHTENÄINEN ASIAKIRJA

”Patata de Galicia” / ”Pataca de Galicia”

EU-nro: PGI-ES-02300 – 10.3.2017

SAN ( ) SMM (X)

1. Nimi

”Pataca de Galicia” / ”Patata de Galicia”

2. Jäsenvaltio tai kolmas maa

Espanja

3. Maataloustuotteen tai elintarvikkeen kuvaus

3.1 Tuotelaji

Luokka 1.6. Hedelmät, vihannekset ja viljat sellaisenaan tai jalostettuina

3.2 Kuvaus 1 kohdassa nimetystä tuotteesta

Tuote määritellään Solanum tuberosum L. -lajiin kuuluvien Kennebec-, Agria- ja Fina de Carballo -viljelylajikkeiden juurimukuloiksi, jotka on tarkoitettu elintarvikkeiksi.

Käytetystä lajikkeesta riippumatta maantieteellisellä merkinnällä suojatulla perunalla on sileä ja ohut kuori. Perunan koostumus on kosketettaessa kova ja kypsennettynä kermainen, syötäessä hyvin kiinteä. Se on laadultaan erinomainen elintarvike, josta on pantava merkille erityisesti sen kuiva-ainepitoisuus sekä kypsennetyn perunan väri, aromi ja maku.

Perunoiden ulkomuoto ja väri vaihtelevat viljelylajikkeen mukaan, kuten seuraavassa taulukossa esitetään:

Kennebec Agria Fina de Carballo Muoto pyöreä tai soikea pitkulaisen soikea pyöreähkö Silmät erittäin matalat erittäin matalat syvät Kuoren väri kirkkaankeltainen keltainen kirkkaankeltainen Mallon väri valkoinen keltainen valkoinen

Analyyttiset ominaisuudet ovat seuraavat: kuiva-ainepitoisuus yli 18 prosenttia ja pelkistetyn sokerin pitoisuus alle 0,4 prosenttia.

3.3 Rehu (vain eläinperäiset tuotteet) ja raaka-aineet (vain jalostetut tuotteet)

–

3.4 Erityiset tuotantovaiheet, joiden on tapahduttava yksilöidyllä maantieteellisellä alueella

Tuote on viljeltävä, varastoitava ja pakattava yksilöidyllä maantieteellisellä alueella.

Koska varastointi ja pakkaaminen tapahtuvat yksilöidyllä alueella, tuotannon ominaispiirteet säilyvät ja tuotantolaitokset voidaan säilyttää perinteisesti parhainta laatua tuottavilla seuduilla. On otettava huomioon myös se, että pakkaamisen aikana perunat valikoi käsin henkilökunta, jolla on vankka kokemus ja pitkät perinteet tällaisten perunoiden käsittelystä. Toisaalta tarkoituksena on myös minimoida riski, että kuljetus (kolhujen lisääntyminen, sopimaton lämpötila yms.) ja epäsuotavat varastointiolot heikentävät lopputuotteen laatua.

3.5 Tuotteen, johon rekisteröity nimi viittaa, viipalointia, raastamista ja pakkaamista koskevat erityiset säännöt

Ruokaperunat, joilla on suojattu maantieteellinen merkintä (SMM) ”Pataca de Galicia” / ”Patata de Galicia”, on pidettävä kaupan uusissa ja puhtaissa pakkauksissa. Pakkausmateriaalin on edistettävä ilmanvaihtoa sekä tuotteen säilyttämistä ja kuljetusta.

Perunat pakataan yhdenmukaisina erinä läpimitan (vähintään 35 mm) ja alkuperän mukaan. Jos läpimitta on 18–35 mm, perunaa saadaan kuitenkin pitää kaupan käyttäen nimitystä ”patata menuda fuera de calibre” (”läpimitaltaan liian pieni peruna”) tai muuta vastaavaa myyntinimitystä.

Perunoiden ei tarvitse olla läpimitoiltaan yhdenmukaisia, kun myyntipakkauksen nettopaino on yli 5 kilogrammaa. Enintään 5 nettokilogramman myyntipakkauksissa olevien suurimpien ja pienimpien perunoiden läpimitan ero ei saa olla yli 35 mm.

Pakkausten nettosisällön paino on 15, 10, 5, 4, 3, 2 tai 1 kilogrammaa. Poikkeuksellisesti sallitaan 20–25 kilogramman pakkaukset, kun ravintolat, hotellit tai muut yhteisöt tällaisia pyytävät.

3.6 Tuotteen, johon rekisteröity nimi viittaa, merkitsemistä koskevat erityiset säännöt

Kaikissa suojatun tuotteen pakkauksissa on oltava merkintä ”Indicación geográfica protegida ’Patata de Galicia’ ou ’Pataca de Galicia’”, jonka kirjasinkoko on kolmannes pakkauksen etupuolesta, sekä jäljempänä kuvattu SMM-tunnus.

Kussakin pakkauksessa on oltava sääntelyneuvoston antama takaetiketti, jossa on juokseva numerointi ja maantieteellisen merkinnän tunnus.

4. Maantieteellisen alueen tarkka rajaus

Maantieteellisellä merkinnällä suojatun tuotteen tuotanto- ja pakkausalue vastaa Galician itsehallintoaluetta.

5. Yhteys maantieteelliseen alueeseen

Maantieteellisen alueen erityisyys

Yksilöidyn maantieteellisen alueen ilmasto-olot ja maaperän ominaisuudet ovat suotuisat, minkä ansiosta viljelmät kehittyvät myönteisesti ja peruna on korkealaatuista Galiciassa.

Suojatun maantieteellisen merkinnän saaneen maantieteellisen alueen ominaisuudet, joita pidetään optimaalisina perunan tuotannon kannalta, ovat seuraavat:

Ilmasto:

— Sadanta: yksilöidyllä alueella sataa runsaasti, sillä sen vuotuinen sademäärä on 1 000–1 500 mm ja joillakin seuduilla toisinaan jopa enemmän. Kuiva kausi ajoittuu elo- ja syyskuuhun.

— Lämpötilat: Lämpötilat ovat perunan kasvukaudella leutoja.

Maaperä:

Soraa ja hiekkaa, joiden pH on 5–6,5.

Pinnanmuodostus:

Galician itsehallintoalueelle jakautuneet eri tuotantoalueet sijaitsevat pääasiassa alavilla tai keskikorkeilla tasangoilla, jotka ovat ihanteellisia perunan viljelyyn.

Tuotteen erityisyys

Niistä ominaisuuksista, jotka antavat Galician perunalle sen laadulliset erityispiirteet muilta tuotantoalueilta tuleviin perunoihin nähden, voidaan mainita seuraavat:

— Kennebec- ja Agria-lajikkeet soveltuvat hyvin Galician maaperään, ja mukulat ovat erittäin matalasilmäisiä, kuori on sileä ja ohut. Malto on Kennebec-lajikkeella kirkkaan valkoinen ja Agria-lajikkeella keltainen. Fina de Carballo on myös alkuperäislajike ja siis luontaisesti täysin sopeutunut ympäristöönsä. Se tuottaakin mukuloita, joiden kuori on ohut, vaikka silmät ovat syviä. Malto on valkoinen.

— Laadulliset ominaisuudet: maantieteellisellä merkinnällä suojattu peruna on hieman jauhoinen, sen koostumus on melko kiinteä ja se hajoaa hieman tai jonkin verran. Perunan rakenne on kiinteä kosketettaessa. Kaikki nämä ominaisuudet tekevät perunasta ihanteellisen valinnan ruoanlaittoon, erityisesti kun otetaan huomioon kypsennetyn perunan kuiva-ainepitoisuus, väri, aromi ja maku.

— Analyyttiset ominaisuudet: kuiva-ainepitoisuus yli 18 prosenttia ja pelkistetyn sokerin pitoisuus alle 0,4 prosenttia.

Syy-seuraussuhde, joka yhdistää maantieteellisen alueen tuotteen erityislaatuun, maineeseen tai muihin ominaisuuksiin

Mukulat kasvavat tasaisesti, sillä maantieteellisen alueen sääolosuhteet, erityisesti runsaat sateet ja lauhkea ilmasto, saavat aikaan perunalle optimaalisen kasvukauden, eikä kastelua tarvita – paitsi tietyillä seuduilla kesäisin käyttäen kohdennettua kastelua.

Elo- ja syyskuuhun ajoittuva kuiva kausi, jolloin maaperä kärsii kosteuden puutteesta, aiheuttaa sen, että mukulat menettävät vettä ennen kuin ne nostetaan. Tämän vuoksi ne kypsyvät erinomaisesti ja kuoresta muodostuu yhtenäinen ja kestävä. Nämä seikat yhdessä mukulan vesipitoisuuden vähenemisen kanssa edistävät perunan säilyvyyttä ja parantavat sen kulinaarista laatua.

Tuotantoalueiden maaperä on pääasiassa soraa ja hiekkaa, joiden pH on 5–6,5. Tällainen maaperä on ihanteellinen perunanviljelylle, joka edellyttää ilmavaa maaperää. Tällaisessa maaperässä ei myöskään juurikaan esiinny kasvitauteja (kuten Pectobacterium spp. tai Rhizoctonia solani). Mukuloista kasvaakin sileäkuorisia ja tasaisia, ja ne ovat nostaessa puhtaita (joten niitä ei tarvitse pestä). Tällainen lievästi hapan maaperä estää myös eräiden kasvitautien syntymisen (kuten Streptomyces spp.).

Perinteisistä viljelykäytännöistä mainittakoon runsas lannan käyttö, 25–30 t/ha, minkä ansiosta näissä erityisoloissa tuotetun perunan kulinaarinen laatu on erittäin korkea.

Tuote-eritelmän julkaisutiedot

(tämän asetuksen 6 artiklan 1 kohdan toinen alakohta)

http://mediorural.xunta.gal/fileadmin/arquivos/alimentacion/produtos_calidade/2018/P_Condiciones_Patata_de_Galicia__mayo_2018.pdf

(1) EUVL L 343, 14.12.2012, s. 1.